* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, fakss 64860079, e-pasts: dome@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2018.gada 26.aprīlī Nr.144**

(protokols Nr.7, 3.p.)

**Par dzīvokļa īpašuma Rūpniecības iela 18b-42, Madona ierakstīšanu zemesgrāmatā un atsavināšanas ierosinājumu**

Madonas novada pašvaldībā 2018.gada 10.janvārī ir saņemts xxx, personas kods xxx, dzīv. xxx iesniegums (reģ.Nr.MNP/2.1.3.6./18/48) ar lūgumu atsavināt dzīvojamās telpas Rūpniecības ielā 18b-42, Madonā, kuras xxx īrē no pašvaldības.

2018.gada 21.februārī xxx iesniegums ir skatīts Madonas novada pašvaldības Dzīvokļu jautājumu komisijā, kur konstatēts, ka xxx deklarētā dzīvesvieta ir adresē xxx.

Līgums par dzīvojamo telpu īri ir noslēgts ar xxx 1998.gada 6.augustā. 2005.gada 23.maijā ir noslēgts pielikums pie īres līguma, īres līgumā kā ģimenes locekli ierakstot xxx, personas kods xxx.

Dzīvojamām telpām īres un komunālo pakalpojumu maksājumu parādu nav.

Ar 2018.gada 21.februāra Dzīvokļu komisijas lēmumu (prot.Nr.2; 22.p.) tika nolemts piekrist pašvaldībai piederošo dzīvojamo telpu ar adresi Rūpniecības iela 18b-42, Madona, Madonas novads atsavināšanai.

Saskaņā ar Publiskas personas mantas atsavināšanas likuma 4.panta ceturtās daļas 5.punktu, publiskas personas nekustamo īpašumu var ierosināt atsavināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma [45.](http://pro.nais.lv/naiser/loginWindow.cfm?ltype=5&rnd=09DD5D8DECAEBFF0BA9C4CDB10905BA6E4259BAAF7D51DDFFFAFFDFCFF03CB2817AC4DC1C10CD6C57B771C807F5089924A5CC8E83D95DEC594&lk=/naiser/text.cfm?Key=0103012002103132796&href=bkm23#bkm23&keepThis=true&TB_iframe=true&height=475&width=690)pantā noteiktajā kārtībā.

Publiskas personas mantas atsavināšanas 45.panta trešā un ceturtā daļa nosaka:

(3) Atsavinot valsts vai pašvaldības īpašumā esošu viendzīvokļa māju vai dzīvokļa īpašumu, par kuru lietošanu likumā "[Par dzīvojamo telpu īri](http://pro.nais.lv/naiser/loginWindow.cfm?ltype=4&rnd=52D64490B1A8ABB2F1AB51C903C30CFBE85ECFE1FAD51EDEFCACFDFDFD04C02F01CD1983CE0BDEC36E2F5FD7295DD9C8175DCAF86DC98AC181125607C2EC9C0980C9D8CFD4D4E1DECD6DD9EDC104CF1EC8FE86440153DB8F3E9A5DF1DC&lk=text.cfm?Ref=0103012002103132796&Req=0103012002103132796&Key=0127011993021632769&Hash=&href=#&keepThis=true&TB_iframe=true&height=475&width=690)" noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem.

(4) Īrnieks vai viņa ģimenes locekļi var pirkt īrēto viendzīvokļa māju vai dzīvokļa īpašumu, ja:

1) īrnieks un viņa ģimenes locekļi ir noslēguši notariāli apliecinātu vienošanos par to, kurš vai kuri no viņiem iegūs īpašumā īrēto viendzīvokļa māju vai dzīvokļa īpašumu;

2) tiesā nav celta prasība par īres līguma izbeigšanu.

Lai izskatītu jautājumu par pašvaldības dzīvokļa īpašuma atsavināšanu, ir nepieciešama dzīvokļa īpašuma kā patstāvīga īpašuma objekta ierakstīšana zemesgrāmatā saskaņā ar „Dzīvokļa īpašuma likuma” 8.pantu, kas nosaka – dzīvokļa īpašnieks ir persona, kas ieguvusi dzīvokļa īpašumu un īpašuma tiesības nostiprinājusi zemesgrāmatā.

Noklausījusiespašvaldības izpilddirektora Ā.Vilšķērsta sniegto informāciju, saskaņā likuma „Par pašvaldībām” 14.panta pirmās daļas 2.punktu un 21.panta pirmās daļas 17.punktu, Publiskas personas mantas atsavināšanas likuma 4.panta ceturtās daļas 5.punktu, 45.panta trešo un ceturto daļu, LR Ministru Kabineta noteikumu Nr.109 “Kārtība, kādā atsavināma publiskas personas manta” 5.punktu, ņemot vērā 17.04.2018. Finanšu un attīstības komitejas atzinumu**, atklāti balsojot**: **PAR – 13** (Agris Lungevičs, Zigfrīds Gora, Ivars Miķelsons, Andrejs Ceļapīters, Artūrs Čačka, Andris Dombrovskis, Antra Gotlaufa, Artūrs Grandāns, Gunārs Ikaunieks, Valda Kļaviņa, Andris Sakne, Rihards Saulītis, Aleksandrs Šrubs), **PRET – NAV, ATTURAS – NAV**, Madonas novada pašvaldības dome **NOLEMJ:**

1. Ierakstīt zemesgrāmatā uz Madonas novada pašvaldības vārda kā patstāvīgu īpašuma objektu dzīvokļa īpašumu Nr.42 Rūpniecības ielā 18b-42, Madona, Madonas novads.
2. Uzdot Juridiskajai nodaļai veikt nepieciešamās darbības dzīvokļa īpašuma ierakstīšanai zemesgrāmatā uz Madonas novada pašvaldības vārda un organizēt dzīvokļa īpašuma novērtēšanu pie sertificēta vērtētāja.
3. Pēc dzīvokļa īpašuma ierakstīšanas zemesgrāmatā un xxx un xxx notariāli apliecinātas vienošanās par to, kurš iegūs īpašumā īrēto dzīvokļa īpašumu, saņemšanas virzīt jautājumu par dzīvokļa īpašuma atsavināšanu skatīšanai kārtējā Finanšu un attīstības komitejas sēdē.

Domes priekšsēdētājs A.Lungevičs